laion/Wikipedia-Exotic huggingface dataset:
מרדכי סגרון

הרב מרדכי סגרון (י"ד באדר ה'תרנ"ג, 2 במרץ 1893 - א' באב ה'תשכ"ט, 16 ביולי 1969) היה רב בתוניסיה ובישראל. נולד בג'רבה למרים והרב כמוס סגרון. לאחר פחות משנה התייתם מאביו, ואמו גדלה אצל יצחק סעדון, ששימש לו כאב. למד בג'רבה אצל רבי דידו הכהן ורבי כלפון משה הכהן. משנת ה'תר"ף (1920) שימש כרב ומורה צדק בקהילת מדנין שבדרום תוניסיה, ולימד תורה לתלמידים רבים. במלחמת העולם השנייה הופצצה העיר מדנין ורבים מבני העיר, ובתוכם הרב סגרון, נמלטו לג'רבה. בשנת ה'תש"ג (1943) עבר לכהן כרב ומורה צדק בקהילת תטאווין, אף היא בדרום תוניסיה, שם עסק גם בכתיבת רוב ספריו. בשנת ה'תשט"ז (1956) עלה לישראל והתיישב בנתיבות, לאחר כשנה נתמנה לרב מושב זמרת בנגב, עד לפטירתו בשנת ה'תשכ"ט. את מקומו מילא תלמידו הרב ראובן מוריס עלוש, עד לפטירתו בשנת ה'תשמ"ו. הרב סגרון הוציא בחייו סדרת ספרים מחידושי תורתו ודרשותיו, ולאחר מותו יצאו ספרים נוספים. דברי מרדכי - על התורה (שני כרכים) מאמר מרדכי - חידושים על התלמוד (חלק ראשון) מאמר מרדכי - חידושים על התלמוד (חלק שני), יצא לאחר מותו גדולת מרדכי - דרושים לחודשי השנה זעקת מרדכי - דרושים להספד וישב מרדכי - שו"ת בארבעת חלקי השולחן ערוך רבי מרדכי סגרון חלק א’, חלק ב', חלק ג', באתר ישיבת כיסא רחמים. מרדכי סגרון, באתר "החכם היומי" מרדכי סגרון (1893-1969), דף שער בספרייה הלאומית חכם ראובן מוריס עלוש, באתר "החכם היומי" ערך זה הוא קצרמר בנושא רבנים ובנושא ישראלים. אתם מוזמנים לתרום לוויקיפדיה ולהרחיב אותו.
VBulletin

vBulletin היא מערכת פופולרית להקמת פורומים באינטרנט הכתובה בשפת התכנות PHP ומשתמשת בבסיס נתונים מסוג MySQL. המערכת פותחה בשנת 2000 על ידי חברת Jelsoft Enterprises. בשנת 2007 נרכשה החברה על ידי Internet Brands. מלבד מערכת פורומים, vBulletin מספקת בנוסף מערכת לניהול תוכן, מערכת בלוגים ויישומונים לסמארטפונים ולפייסבוק. בשנת 1999, ג'יימס לים וג'ון פרסיוול פיתחו מערכת פורומים לשימוש פרטי. עם הזמן עלתה הפופולריות של המערכת, וביחד עם פריצת האינטרנט לקהל רחב יותר בעולם, נוצר ביקוש לרכישת המערכת. בעקבות זאת, בשנת 2000 הקימו השניים את החברה Jelsoft, שיכתבו את המערכת ומכרו רישיונות שימוש בה. מערכת זו הייתה vBulletin 1. עם השנים, ג'יימס לים וג'ון פרסיוול גייסו עובדים נוספים והחלו לפתח את המערכת ולהרחיבה. בשנת 2007 נרכשה החברה על ידי Internet Brands, ומייסדה, ג'ון פרסיוול החליט לפרוש סופית מפיתוח המערכת. זמן לא רב לאחר מכן פרש גם מייסדה השני, ג'יימס לים. בשנת 1999, ג'יימס לים וג'ון פרסיוול הריצו לראשונה מערכת פורומים שכתבו בשפת Visual Basic. ומכך עלה השם vBulletin, קיצור ל: Visual Basic Bulletin. לאחר כשנה הבינו השניים שהמערכת אינה עומדת בעומס המשתמשים ולכן החליטו לשכתב את המערכת לשפת PHP שהייתה ידידותית יותר, חכמה יותר ומהירה יותר. עם נטישת Visual Basic לטובת PHP, שם המערכת נותר במקומו ללא שינוי עד היום. בסוף שנת 2016 יצאה גרסת הבטא הראשונה של vBulletin 5. עיקר השינויים במערכת הם מערכת "אהבתי" הדומה למערכת ה"לייקים" בפייסבוק, מערכת התראות אשר מתריעה למשתמש בעת ציטוטו, הוספת האפשרות להגיב לתגובה בדומה לאתרי חדשות שונים וסידור אזור התגובה מחדש. בשנת 2009 vBulletin הכריזה כי רכישת רישיון לגרסה 4 תהיה בעלות חד פעמית עד אשר תצא גרסת הדור הבא (גרסה 5). זאת בניגוד למדיניות הקודמת בה היה צורך לחדש את הרישיון בעלות סמלית נוספת מדי שנה. בתחילת 2012 הכריזה כי החל מגרסה 4.2 לא תמשיך לתמוך בגרסאות הישנות של אינטרנט אקספלורר, הדפדפן של מיקרוסופט, בדומה למתחרות. הדפדפנים הנתמכים רשמית הם: אינטרנט אקספלורר (החל מגרסה 8), פיירפוקס (החל מגרסה 3), ספארי ואופרה. במחצית השנייה של 2012, לאחר חודשים רבים של המתנה ושמועות, נחשפו פרטים מעטים אודות גרסת הדור הבא, vBulletin 5, ומספר תמונות ראשוניות של המערכת. על פי השמועות, בסיס המערכת שוכתב מחדש לאחר שנים רבות בהן המערכת רק הורחבה אך לא עברה אופטימיזציה ליעילות. בסוף שנת 2011 קמה קהילת תמיכה ישראלית למערכת. הקהילה סיפקה שלל מודים ותוספים שונים למערכת ללא תשלום אשר תוכנתו במהלך השנים על ידי המתכנת. לאחר מספר חודשים הוחלט על ידי המתכנת ועוזרו לסגור את הקהילה מסיבות שונות. לאחר הסגירה התוספים ממשיכים להיות מופצים ברשת ללא תשלום. האתר (vBulletin-il) היה מוכר לידי חברת vBulletin אך הוא לא היה רשמי. phpBB FluxBB Tapatalk XenForo אתר האינטרנט הרשמי של VBulletin (באנגלית) אתר קהילת התמיכה ל-vBulletin בישראל (אורכב 22.08.2019 בארכיון Wayback Machine) (לא רשמי על ידי vBulletin) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
פאן לאו

פאן לאו (בסינית: 分流; באנגלית: Fan Lau) הוא חצי אי בקצה הדרום מערבי של האי לנטאו בטריטוריות החדשות של הונג קונג. חצי אי זה הוא האזור הדרום מערבי ביותר של הונג קונג. קצה חצי האי נקרא בשם פאן לאו טוק (分流角) וחצי האי מפריד בין המפרץ המזרחי של פאן לאו ("פאן לאו טונג ואן" 分流東灣) במזרח לבין המפרץ המערבי של פאן לאו ("פאן לאו סאי ואן" 分流西灣) ומפרץ מקדש פאן לאו ("פאן לאו מיו ואן" 分流廟灣) במערב. משמעות השם "פאן לאו" בקנטונזית הוא "המפרד בין זרמי המים". על חצי האי ממוקם הכפר פאן לאו צואן (分流村), הממוקם בצידו המערבי של חצי האי, למול מפרץ פאן לאו סאי ואן. האי היה מיושב החל מהתקופה הנאוליטית והתגלו בו מעגלי אבנים מתקופה זו ומתקופת הברונזה. בשל מיקומו האסטרטגי של חצי האי, המפריד בין שפך נהר הפנינה לים סין הדרומי הוקמה שם בתקופת שושלת צ'ינג מצודת פאן לאו. בשנת 1820 הוקם באי מקדש לטין האו. המבנה כיום הוא אתר היסטורי. חצי האי הוא חלק מפארק דרום לנטאו, והמקטע השביעי של שביל לנטאו עובר בחצי האי. מדיה וקבצים בנושא פאן לאו בוויקישיתוף ההיסטוריה של פאן לאו מגדלור פאן לאו - אתר רשמי מעגלי האבנים של פאן לאו שביל לנטאו(הקישור אינו פעיל)
מכון הדגל

מכון הדגל (באנגלית: Flag Institute), הוא ארגון וקסילולוגי שמרכזו בלונדון, ומטרתו היא מחקר ותיעוד דגלים. המכון נוסד ב-23 באפריל 1971, על ידי ויליאם קרמפטון. מכון הדגל הוא כיום הארגון הוקסילולוגי הגדול בעולם ולו כ-500 חברים מכ-40 מדינות. המכון גם מחזיק בספרייה וקסילולוגית הכוללת למעלה מ-40,000 כותרים ונחשבת לספרייה הגדולה בעולם בתחומה. המכון מנוהל על ידי גוף בן עשרה אנשים שנבחרים מבין חבריו בבחירות כלליות הנערכות אחת לשנה. למרות שלמכון אין מעמד רשמי בבריטניה, הוא הגוף העיקרי שמייעץ לממשלת בריטניה בנושא דגלים, וחברי המכון אף עיצבו כמה דגלים שמשמשים טריטוריות בריטיות ומוסדות שלטון כמו דגל הטריטוריה הבריטית באנטארקטיקה, דגל טריסטן דה קונה, דגל בית המשפט העליון של הממלכה המאוחדת ואחרים. מכון הדגל מוציא לאור רבעון בשם Flagmaster שנחשב לכתב העת הוקסילולוגי המקיף ביותר שיוצא לאור, ומקיים מפגש חברים פעמיים בשנה. הארגון חבר בהתאחדות הבינלאומית של האגודות הווקסילולוגיות. מדיה וקבצים בנושא מכון הדגל בוויקישיתוף אתר האינטרנט הרשמי של מכון הדגל (באנגלית) מכון הדגל, ברשת החברתית פייסבוק מכון הדגל, ברשת החברתית אקס (טוויטר)
דוד יפית

דוד יפית (13 בספטמבר 1913, ריגה, האימפריה הרוסית - 1 בנובמבר 2000, אזור, ישראל) היה מקציני בית"ר בלטביה ואסיר ציון במהלך שנות ה-50 של המאה ה-20. לאחר עלייתו לישראל כיהן כיו"ר המועצה הציבורית למען יהודי ברית המועצות וכמ"מ יו"ר התאחדות עולי ברית המועצות. דוד יפית נולד בריגה, שאז הייתה שייכת לאימפריה הרוסית כדוד יוּפִיס ובמהלך שנות ה-30 למד בבית הספר היהודי בעירו. בהמשך, רכש השכלה כמהנדס. יפית היה חבר בתנועת בית"ר ובין 1933 ל-1934 כיהן כקצין ומפקד תא בית"ר בריגה. במסגרת תפקידו טיפל יפית במתן סרטיפיקטים לארץ ישראל. לפי חלק מהמקורות, בהמשך, ועד לכיבוש הסובייטי של לטביה כיהן כסגנו של נציב בית"ר בלטביה דוד ורהפטיג. לאחר כיבוש לטביה בידי הצבא האדום הפך יפית למבוקש על ידי הנ.ק.ו.ד. על רקע פעילותו הציונית. ב-1941 לאחר כיבוש האזור על ידי הנאצים, נמלט דוד יפית לאוזבקיסטן וב-1946 שב לריגה. ב-1951 נעצר יפית על ידי הק.ג.ב. בחשד לפעילות ציונית ולימוד השפה העברית. הוא נשפט ונדון ל-10 שנות מאסר בגולאג סמוך לעיר וורקוטה אשר מצויה בימינו בשטח רפובליקת קומי, אך ב-1954 זכה לחנינה ושוחרר. לאחר שחרורו המשיך בפעילות ציונית חשאית. בנו, דב יפית שבת שביתת שבת מול בניין הסובייט העליון במחאה על אי מתן היתרי העלייה. ב-1971 קיבל דוד יפית היתר יציאה ובאפריל עלה לישראל. ובהמשך השתתף בוועידת בריסל ממנה יצא קול קורא למנהיגי ברית המועצות להתיר את העלייה לישראל. ב-1974 נבחר לסגן יושב ראש התאחדות עולי ברית המועצות. בהמשך, כיהן כממלא מקום ההתאחדות והיווה אופוזיציה ליושב הראש יוסף תקוע איש מפלגת העבודה. עוד פעל במסגרת המועצה הציבורית למען יהודי ברית המועצות לתמיכה ביוזמת תיקון ג'קסון-ואניק במטרה ללחוץ על ברית המועצות לאשר יציאת יהודים מתחומה. הוא נחשב אחד מפעילי העלייה הבולטים ומתח לא פעם ביקורת על תהליך קליטתם של עולי ברית המועצות בישראל והיחס אליהם. במהלך שנות ה-70 וה-80 כיהן גם כיושב ראש המועצה הציבורית למען יהודי ברית המועצות. דוד יפית ניהל תוכניות לימוד מקצועיות במכון לחינוך טכנולוגי בחולון והמשיך בפעילות ציבורית למען אסירי ציון בברית המועצות. הוא הלך לעולמו באזור ב-2000 והוא בן 87 שנים. מדיה וקבצים בנושא דוד יפית בוויקישיתוף דוד יפית באתר angelfire.com (באנגלית). יצוין כי ב"ספר בית"ר קורות ומקורות" של בן ירוחם לא מאוזכר שמו של יפית. השם אכן מופיע באחד התיקים של בית"ר לטביה שנמצאים בארכיוני בית"ר, ברשימה של קציני בית"ר, אך אין אזכור שם להיותו סגן נציב בית"ר בלטביה. מקור: ארכיון מכון ז'בוטינסקי. הגיעו עולים מברה"מ, דבר, 19 באפריל 1971. אורלי אילני, ועידת בריסל, באתר המרכז לטכנולוגיה חינוכית, 2007. הסופר יצחק מראס יו"ר התאחדות עולי ברה"מ, מעריב, 10 ביולי 1974. רוני אשל, "תקוע תקע סכין בגב העלייה מברית המועצות", מעריב, 4 בספטמבר 1980. ישראל לנדרס, תמיכה בתיקון ג'קסון ובמאמצי ניקסון, דבר, 17 במאי 1973. אברהם תירוש, "יהודים שקיבלו היתרי יציאה מברה"מ נשארו שם ולא עלו-בגלל מכתבים מישראל", מעריב, 5 במרץ 1974. אברהם תירוש, עשרות משפחות של עולים מברה"מ יורדות-בגלל בעיות חברתיות, מעריב, 1 בפברואר 1974. ישעיהו אביעם, ת"א הפכה למוסקווה, לוד לאודסה ורמלה לריגה, מעריב, 4 ביוני 1986.
כלל מרקובניקוב

כלל מרקובניקוב כלל רגיוסלקטיבי המתייחס לתגובות כימיות בהן תרכובת מימן-הלוגן (למשל: מימן כלורי, HCl) מסתפחת (מתווספת) לאלקן או לתרכובת אורגנית אחרת בעלת קשר קוולנטי כפול בין שני אטומי פחמן. במקרה והמתמירים של שני אטומי הפחמן אינם זהים (כלומר, המולקולה אינה סימטרית) יש לקבוע לאילו מאטומי הפחמן יתווסף אטום המימן, ולאילו אטום ההלוגן. כלל מרקובניקוב, אשר נוסח ב-1869 על ידי הכימאי הרוסי ולדימיר מרקובניקוב, קובע כי אטום המימן יסתפח לאטום הפחמן שאליו קשור המספר הגדול יותר של אטומי מימן; אטום ההלוגן יסתפח לאטום הפחמן השני. כלל מרקובניקוב תקף גם לגבי תרכובות קטביות נוספות, כגון מים, ועל כן בסיפוחן של תרכובות כאלה לאלקן, יסתפח האטום הטעון במטען חיובי חלקי לאטום הפחמן אליו קשורים אטומי מימן רבים יותר, מבין הפחמנים הקשורים בקשר הכפול. כלל זה אינו תמיד נכון. תגובות סיפוח בכימיה אורגנית מחולקות לעיתים קרובות ל"סיפוח מרקובניקוב", ו"סיפוח אנטי-מרקובניקוב", המתרחש בתהליך אחר, ותוצאתו - סיפוח המימן לפחמן היותר מותמר. למרות זאת, לכלל מרקובניקוב חשיבות רבה בחיזוי תגובות בכימיה אורגנית ובתעשייה הכימית. קיים כלל "הפוך" לכלל מרקובניקוב - כלל זייצב - הקובע את אופן עזיבתה של מולקולת מימן-הלוגן מאלקיל-הליד, לקבלת אלקן. במולקולת מימן-הלוגן, עקב האלקטרושליליות הגבוהה של ההלוגן, קיים מטען חיובי חלקי על המימן, ומטען שלילי חלקי על ההלוגן. המימן החיובי נמשך לקשר הכפול, העשיר באלקטרונים (שמטענם שלילי), ומסתפח אליו כפרוטון (גרעין מימן). אחרי הסיפוח נוצר מטען חיובי רגעי על הפחמן השני, היותר מותמר (בעל פחות מימנים), זאת משום שמטען חיובי על פחמן מותמר יותר יציב יותר, בזכות חפיפת אורביטלים - האלקטרונים מאורבטלי ה-p של המתמירים "זולגים" לאורביטל הריק שעל הפחמן, ומייצבים אותו. לפחמן החיובי הזה מסתפח ההלוגן, לו מטען שלילי לאחר עזיבת הפרוטון. מדיה וקבצים בנושא כלל מרקובניקוב בוויקישיתוף כלל מרקובניקוב, באתר אנציקלופדיה בריטניקה (באנגלית)
רוברט סטאק

רוברט סטאק (במקור: Robert Stack, ‏13 בינואר 1919 - 14 במאי 2003) היה שחקן אמריקאי זוכה פרס אמי ומועמד פרס אוסקר לשחקן המשנה הטוב ביותר לשנת 1956 על תפקידו בסרט "נכתב ברוח". סטאק השתתף בלמעלה מ-40 סרטים והיה כוכב של סדרת הטלוויזיה "הבלתי משוחדים" של רשת ABC בשנים 1959–1963 וכן שימש כמנחה בסדרה "תעלומות בלתי פתורות". פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. סטאק היה נשוי לשחקנית רוזמרי באו משנת 1956 ועד ליום מותו. סטאק, שעבר טיפול קרינתי לטיפול בסרטן הערמונית באוקטובר 2002, מת מהתקף לב ב-14 במאי 2003 בגיל 84. הוא הותיר אחריו אישה (רוזמרי באו) ובן (צ'ארלס רוברט סטאק). רשימה חלקית של סרטים ותוכניות טלוויזיה בהם השתתף: 1979 - 1941 1980 - טיסה נעימה 1991 - חזרתו של אליוט נס 1996 - ביווס ובאטהד דו אמריקה 1999 - החברים של ממפורד 2001 - המלך היל מדיה וקבצים בנושא רוברט סטאק בוויקישיתוף רוברט סטאק, במסד הנתונים הקולנועיים IMDb (באנגלית) רוברט סטאק, באתר AllMovie (באנגלית) רוברט סטאק, במסד הנתונים הקולנועיים KinoPoisk (ברוסית) רוברט סטאק, באתר Discogs (באנגלית) רוברט סטאק, באתר "Find a Grave" (באנגלית)
ארכיון הסרטים הלאומי של ארצות הברית

ארכיון הסרטים הלאומי של ארצות הברית (באנגלית: The National Film Registry) הוא אוסף הסרטים שנבחרו לשימור בספריית הקונגרס, על ידי המועצה הלאומית לשימור סרטים של ארצות הברית. המועצה הוקמה בשנת 1988 מכוח חוק שימור הסרטים הלאומיים (National Film Preservation Act). באשרורו של החוק בשנת 1996 נוסף לו סעיף שאיפשר את הקמתה של הקרן הלאומית לשימור סרטים, עמותה ללא מטרות רווח, שבניגוד למועצה יכלה לגייס לצורך מטרות השימור כספים מהסקטור הפרטי. בכל שנה נבחרים עד 25 סרטים, שיצאו לאקרנים לפני עשור או יותר, אשר נחשבים כבעלי תרומה תרבותית, היסטורית או סרטים משמעותיים מבחינה אסתטית, ואשר מציגים את הטווח והמגוון של מורשת הקולנוע האמריקאי. אוסף הסרטים מייצג מגוון רחב של הקולנוע האמריקאי, הכולל סרטים הוליוודיים באורך מלא, סרטי תעודה, סרטי אינדי, יומני קולנוע, סרטים אילמים הפקות חובבים, סרטים ניסיוניים, סרטים בעלי עניין אזורי, סרטים אתניים, סרטי אנימציה, סרטים קצרים וכן סרטים המיועדים לשימור לטובת הדורות הבאים. נכון לשנת 2021 הסרט המוקדם ביותר בארכיון הוא "Newark Athlete" משנת 1891, והסרט המאוחר ביותר בו הוא "Freedom Riders" שיצא בשנת 2010. השנה אשר לה המספר הרב ביותר של סרטים בארכיון היא 1939 עם 18 סרטים שיצאו בה ושנבחרו לשימור. מדיה וקבצים בנושא ארכיון הסרטים הלאומי של ארצות הברית בוויקישיתוף אתר האינטרנט הרשמי של ארכיון הסרטים הלאומי של ארצות הברית (באנגלית) ארכיון הסרטים הלאומי של ארצות הברית, במסד הנתונים הקולנועיים IMDb (באנגלית) "Public Law 110–336—Oct. 2, 2008". United States Government Printing Office. החוק בגרסתו האחרונה משנת 2008. Fox, Michael, "Running Around San Francisco for an Education". SF Weekly. May 28, 2003. רשימת הסרטים באתר הארכיון. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
Animal (אלבום של סקאזי)

Animal הוא האלבום הראשון של ההרכב הישראלי סקאזי משנת 2000. האלבום מכיל מוזיקת הארדקור טכנו מעט יותר מהירה ומלודית מהמקובל. Skazi - Pissed Off Skazi - Are You Still There Skazi - Expose Skazi - Ironic Skazi - Animal Skazi - Slide Skazi - And Then… Skazi - Chainsaw Skazi - Stealing My Memories ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שרב

שָׁרָב הוא תופעה אקלימית של גלי חום, אשר מופיעים בארץ ישראל ובארצות דרום הים התיכון בעיקר בתקופות המעבר, בין חורף לאביב ובין הקיץ לסתיו. בעברית המדוברת קרויה תופעה זו גם בשם חמסין, אף שלגלי החום בארץ ישראל אין קשר עם החמסין, המתרחש בעיקר במצרים, אלא הם תופעה שסימניה חום ויובש, בלי רוח כמעט. בישראל, מגדירים יום שרבי כיום שבו הלחות היחסית הממוצעת פחותה מ־50% בחוף ו-45 בהר. שרב נחשב כבד אם הלחות יחסית בהר נמוכה מ-20% ובחוף מ-30%. בימי שרב עשויה הטמפרטורה לעלות תוך כמה שעות בשיעור של 10 מעלות צלזיוס ויותר. ישנם שני סוגים של שרב, הנבדלים זה מזה באופן היווצרותם ובאורכם: "שרב הסעה" ו"שרב דינמי": בעונות המעבר, הסוג הנפוץ הוא "שרב הסעה". שרב זה נגרם מזרימת אוויר, שמקורו באזורים חמים ומדבריים. אוויר זה זורם לכיוון דרום הים התיכון, כתוצאה מזרימת אוויר של שקע שרבי או של אפיק ים סוף. אורכו של שרב ההסעה קצר יחסית. בישראל מורגש החום לרוב בפנים הארץ, ובעקבותיו נוצר בחוף מזג אוויר הביל. השרב השני נוצר מרמה ברומטרית: אוויר חם שוקע ומחמם את האדמה. שרב זה נפוץ בקיץ ונמשך זמן ארוך מאוד. שרב זה מכונה "שרב דינמי". גלי השרב מביאים לעלייה קיצונית בטמפרטורה והיא גבוהה הרבה יותר מהמקובל בממוצעים רב־שנתיים. הטמפרטורה הגבוהה ביותר שנרשמה בישראל מאז החלו לתעד את אקלים ארץ ישראל היא 54 מעלות צלזיוס, שנמדדו בטירת צבי שבעמק בית שאן ביוני 1942. באותו יום נמדדו בירושלים 42 מעלות, בעמק יזרעאל 50 מעלות ובים המלח 51 מעלות, כשיום לאחר מכן נמדדו בקליה 51.2 מעלות. באזור החוף נרשמו הטמפ' הגבוהות ביותר במאי 1916 (46.5 בתל אביב), במאי 1970 (46 מעלות בפלמחים). בירושלים נמדדו 44.4 מעלות באוגוסט 1881. שרב קיצוני נוסף התרחש בישראל ב-20 באוגוסט 2010 בה נמדדה טמפ' של 40.6 מעלות בהר כנען שליד צפת, וטמפ' של 45.5 בכפר בלום. גל של שרב קיצוני פקד את ישראל ב-18 במאי 2015 בה נמדדו הטמפ' של 48 מעלות בים המלח, וטמפ' של 49 מעלות בעוטף עזה וטמפ' של 51 בבקעת הירדן, בנוסף מספר שריפות פרצו באזורים שונים. בין 15 ל-23 במאי 2020 פקד את ישראל גל חום קיצוני, שבהם נרשמו ברוב האזורים למעלה מ-40 מעלות, בטבריה נמדדו כ-46 מעלות, בתל אביב נמדדו כ-42-43 מעלות ב-19 במאי, שזה היה שיאו של השרב. במהלך השרב פרצו מספר שריפות באזור השומרון ובאריאל. שקע שרבי מטאורולוגיה - מונחים תופעת השרב בישראל - כל מה שרצית לדעת הכול על השקע השרבי מפות 500 ברשת מצד שמאל נמצאים מודלי חיזוי מזג אוויר (GFS,UKMO,EC,GEM,GME,JMA,NOGAPS) שלושת המודלים המובילים: GFS, EC, UKMO בכל אחד מהם יש תפריט. מפת 500 היא הראשונה בתפריט ומשמשת כברירת מחדל. ישראל נמצאת על גבול המפה בצד ימין. מדריך לקריאת מפות שרב וחמסין, באתר האקדמיה ללשון העברית, ‏23 באפריל 2014
Storm (אלבום)

"Storm" הוא האלבום השני של המוזיקאי סקאזי משנת 2003. "Super Skazi" "Storm" "Let's Go To Mars" "Passion" "Element" "Alive" "War" "Tuning" "GTR" ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Total Anarchy

"Total Anarchy" הוא האלבום השלישי של המוזיקאי סקאזי משנת 2006. מידע על האלבום Total Anarchy באתר MusicBrainz האלבום Total Anarchy באתר Discogs קאבר לשיר "Out of Space" של הפרודיג'י. בערוץ היוטיוב הרשמי של ההרכב, הקרדיט על המילים והלחן ניתן למקס רומיאו, אשר משירו "Chase the Devil" סומפלו מילות השיר במקור. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
לטיסיה בק

לטיסיה בק (נולדה ב-5 בפברואר 1992) היא שחקנית גולף ישראלית. בק נולדה באנטוורפן, שבבלגיה, ובגיל שש עלתה לישראל עם הוריה (בשנת 1998). בשל חיבתם של הוריה למשחק הגולף הקימו את ביתם בקיסריה, שם נמצא מועדון הגולף קיסריה, אחד משני מועדוני הגולף היחידים בישראל. בשנת 2004 זכתה באליפות ישראל הפתוחה לנשים בקטגוריית הבוגרות, כשהייתה בת 12 בלבד. גם בשנה שלאחריה זכתה באליפות. כשהייתה בת 14 עברה ללמוד באקדמיית IMG (אנ') בפלורידה שבארצות הברית למשך ארבע שנים. בשנת 2007 השתתפה באליפות בקטגוריית הגברים, והגיעה למקום החמישי. באותה שנה השתתפה בתחרות המאסטרס האירופי לנוער עד גיל 16 שהתקיימה בצרפת, והגיעה למקום השמיני. בשנת 2008 נבחרה בק לאחת מחמשת ספורטאי העשור, כחלק מחגיגות ה-60 למדינת ישראל. איתה ברשימה נבחרו אברהם גרנט, פיני גרשון, יוסי בניון ושחקנית הכדורת דשא לעיוורים רחל בוכניק בשנת 2010, לאחר שסיימה את לימודיה באקדמיית IMG, קיבלה מלגה והחלה לייצג את נבחרת הגולף של אוניברסיטת דיוק בצפון קרולינה. בשנתה הראשונה במכללה זכתה בתואר רוקי השנה של ה-ACC, האזור שבו משחקת המכללה במסגרת ליגת המכללות האמריקנית, NCAA. בגיל 18 גויסה לצה"ל על תקן ספורטאית עילוי, כשבכך התאפשר לה להמשיך בלימודיה בארצות הברית. שיא נוסף בקריירה הגיע באוגוסט 2011, כאשר העפילה לראשונה לאליפות קנדה הפתוחה, טורניר מסדר הגודל השני בחשיבותו בסבב הגולף העולמי לנשים, ה-LPGA. ב-2014 רשמה את הישג השיא שלה כאשר נכנסה לסבב הגולף העולמי לנשים. בשנת 2016, ייצגה את ישראל באולימפיאדת ריו לאחר שדורגה במקום ה-42 בעולם. לאחר המשחקים בריו המשיכה בק לשחק בסבב ה LPGA וב 2019 ירדה לסבב ה Epson Tour. בסוף שנת 2023 הצליחה בק לזכות בחזרה בכרטיס לשחק בשנת 2024 בסבב ה LPGA אחרי היעדרות של 5 שנים. לטיסיה בק, ברשת החברתית פייסבוק לטיסיה בק, ברשת החברתית אינסטגרם לטיסיה בק, באתר olympedia.org לטיסיה בק, באתר הוועד האולימפי בישראל אורן אהרוני, נדב צנציפר, גומות חן: לטיסיה בק מכוונת לריו, באתר ynet, 27 באפריל 2016 טל וולק, ‏"אני יותר ישראלית מהרבה אנשים שנולדו כאן", באתר גלובס, 20 בדצמבר 2014 דודי כליפא, כישרון יש, גם אופי, השאלה לאן היא הולכת מכאן, באתר הארץ, 11 במאי 2004 יואב בורוביץ', הילדה היא סטארט-אפ מבטיח, באתר הארץ, 23 באפריל 2006 זרם הגולף, באתר גלובס, 26 במרץ 2009 Lerner, Elissa (18 במאי 2012). "Twin Lives". Duke Magazine. נבדק ב-17 בספטמבר 2013. {{cite journal}}: (עזרה) Klein, Steven (26 ביולי 2013). "Women's Golf / Caesarea's Laetitia Beck cruises to victory – Maccabiah 2013". Haaretz. נבדק ב-17 בספטמבר 2013. {{cite news}}: (עזרה) המכביה: סילברמן ובק אלופי המכביה בגולף, באתר וואלה, 27 ביולי 2013
המנון לוב

לוב, לוב, לוב (ليبيا ليبيا ليبيا) הוא המנונה הלאומי של לוב. השיר נכתב על ידי המשורר התוניסאי אל-בשיר אל-עורייבי, והולחן על ידי המוזיקאי המצרי מוחמד עבד אל-והאב. השיר שימש בשנים 1951-1969 כהמנונה הרשמי של ממלכת לוב, אך עם עלייתו לשלטון של מועמר קדאפי הוחלף ההמנון בשיר "אלוהים הוא הגדול מכולם" ובשיר "באמת עבר זמן, הו נשקי". בשנת 2011, במהלך מלחמת האזרחים במדינה, הוכרז השיר על ידי מועצת המעבר הלאומית כהמנונה הלאומי החדש של לוב. השיר אף הושר במהלך ההתקוממות כסמל המאבק בשלטונו הסמכותני של קדאפי. בסופו של דבר, עם תום מלחמת האזרחים ומותו של קדאפי, נקבע השיר רשמית כהמנון הלאומי של לוב. הבית הרביעי מהשיר המקורי הושמט, כיוון שהכיל דברי שבח לשלטונו של אידריס הראשון, מלך לוב. לוב, לוב, לוב באתר מועצת המעבר הלאומית מנגינת המנון לוב ביוטיוב מילות המנון לוב (שירה ללא כלי נגינה) ביוטיוב
יצחק טייב

רבי יצחק טייב (ה'תקמ"ו, 1786 – שבט ה'תק"ץ 1830), היה מגדולי רבני תוניסיה ומחבר סדרת הספרים ערך השלחן. נולד לרבי בנימין טייב. למד אצל רבי יוסף זרקא, בן דורו של החיד"א. בתחילת דרכו שימש כדיין אצל רבי נהוראי ג'רמון, ופסקים ממנו מפוזרים בספרי הרבנים בני דורו. לאחר פטירתו של רבי דוד חזקיה גז בשנת תקע"ח (1818) נתמנה לראש רבני תוניס, תפקיד בו שימש עד פטירתו. נפטר בחודש שבט בשנת ה'תק"ץ (1830), ונקבר בבית הקברות היהודי הישן בתוניס. עם הפקעתו של בית הקברות הישן הועברו עצמותיו לבית הקברות בורג'ל בתוניס, בסמוך לציון אחיינו רבי יצחק חי טייב. ערך השולחן - חלק א, חלק ב, חלק ג, חלק ד, חלק ה - סדרת ספרים על סדר השולחן ערוך, אשר נחשבים לספרי יסוד בפסק ההלכה התוניסאי חוקת הפסח - על הלכות פסח ווי העמודים - חלק א, חלק ב - על ספר יראים ויזרע יצחק - חידושים על התורה ספר הזיכרון - כללים ומערכות בהלכה על סדר הא"ב אביו, רבי בנימין טייב אחיינו, רבי יצחק חי טייב הרב דניאל טייב, צאצא לרבי יצחק יצחק טייב, באתר "החכם היומי" יצחק בן בנימין טיב (1750-1830), דף שער בספרייה הלאומית או בתקי"ג או בה'תקפ"ח[דרוש מקור] ראו אצל הרב מאיר מאזוז, מגדולי ישראל, בני ברק תשע"ו, עמ' רפה. ערך זה הוא קצרמר בנושא רבנים ובנושא תוניסיה. אתם מוזמנים לתרום לוויקיפדיה ולהרחיב אותו.
במוצאי יום מנוחה

"בְּמוֹצָאֵי יוֹם מְנוּחָה" הוא שמו של פיוט המושר בקרב קהילות רבות בעם ישראל ונהוג לשירו במוצאי שבת. כותב הפיוט הוא הרב יעקב מלוניל (שחי ופעל במאה ה-12). כפי שמעיד האקרוסטיכון, הרב יעקב הוא כותב הפיוט. בנוסח המקובל של הפיוט, האקרוסטיכון הוא "יעקב מנוי", אולם בנוסח הנמצא בכתבי היד (והוא הנוסח המובא כאן) של הפיוט האקרוסטיכון הוא 'יעקב מן יריחו', אך אין הכוונה לעיר יריחו שבארץ ישראל, אלא לעיר לוניל מפרובאנס שבדרום צרפת, שקיבלה את הכינוי 'יריחו' בפיהם של היהודים (משום ש-Luna משמעו ירח). בכתב יד מחזור רוטשילד (נוסח רומא) מובא נוסח אחרת קצת. עם ב'מוצאי - יאתה - עת דודים - קרא ישע - בת ציון - מעיינות אזי יזובון - נחי עמך - יהי החודש - ידידים פליטי חרץ - ראה עניי ואל קשיי - חזק ימלא - זה אלקינו קוינו גבורתו - קול צהלה וקול רינה. בפיוט בולטים כמה וכמה דברים; העצב ואת הדבר הזה ניתן ללמוד ממשפטיו של הפיוט; "בְּמוֹצָאֵי יוֹם מְנוּחָה / הַמְצֵא לְעַמְּךָ רְוָחָה / שְׁלַח תִּשְׁבִּי לְנֶאֱנָחָה / וְנָס יָגוֹן וַאֲנָחָה" ויש הסוברים שבגלל המשפטים הללו החלק של הפיוט המדבר על הגאולה מקבל משמעות אחרת ושונה. הכותב, מבליט את צפייתו לביאת הגואל (המשיח) וגם לביאתה של השמחה המובטחת שתבוא עם הגואל. את סוף הפיוט (המקורי) חותמות מילים מן השורש ש.מ.ח. בשל המשפטים הללו; "יְהִי הַחֹדֶשׁ הַזֶּה / כִּנְבוּאַת אֲבִי חוֹזֶה / וְיִשָּׁמַע בְּבַיִת זֶה / קוֹל שָׂשׂוֹן וְקוֹל שִׂמְחָה" היו שחשבו כי הפיוט נכתב למוצאי שבת של ראש חודש או למוצאי שבת שמברכים בה את הלבנה. הפיוט במוצאי יום מנוחה, באתר הפיוט והתפילה ביצועים שונים לפיוט באתר הספרייה הלאומית (הקישור אינו פעיל, ד' באדר א' ה'תשפ"ד)
שבר מצרי

שבר מצרי הוא סכום של שברים יסודיים חיוביים שונים זה מזה. לדוגמה 1 2 + 1 3 + 1 22 {\displaystyle {\frac {1}{2}}+{\frac {1}{3}}+{\frac {1}{22}}} . כל מספר רציונלי חיובי ניתן להצגה כשבר מצרי (באינסוף צורות שונות). מלבד החשיבות ההיסטורית המסוימת שיש להם, לשברים מצריים אין שימוש פרקטי במתמטיקה המודרנית, אם כי מספר שאלות פתוחות עוסקות בהם, כגון השערת ארדש-גראהם והשערת ארדש-שטראוס. הם התפתחו בתקופת הממלכה התיכונה של מצרים העתיקה, ושימושם המשיך בציוויליזציות מסוימות עד ימי הביניים. כל שבר בעל מכנה אי-זוגי ניתן להצגה כשבר מצרי שכל המכנים בו אי-זוגיים. פיבונאצ'י בספרו ספר החשבונייה תיאר אלגוריתם שמקבל מספר רציונלי ומוצא הצגה שלו כשבר מצרי.(לכל מספר יכולות להיות כמה הצגות כשבר מצרי). שיטה פשוטה לייצוג מספר רציונלי כשבר מצרי היא באמצעות אלגוריתם חמדן, בו בכל שלב מחברים את השבר היסודי הגדול ביותר כך שהסכום עדיין קטן מן המספר. אלגוריתם זה עוצר תמיד. הוא אינו מספק בהכרח את השבר המצרי הקטן ביותר האפשרי (הן בהיבט מספר המחוברים והן בהיבט גודל המכנים). פרק 3 בספר "האיש שאהב רק מספרים" בהוצאת מטר. מדיה וקבצים בנושא שבר מצרי בוויקישיתוף שבר מצרי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ריצ'רד טיילור

האם התכוונתם ל... ריצ'רד טיילור (מתמטיקאי) ריצ'רד טיילור (פיזיקאי) ריצ'רד טיילור (פילוסוף)
חקיין

חקיין הוא שחקן שמגלם דמות מציאותית באמצעות חיקוי קולה ותנועות גופה. המונח בדרך כלל מתייחס לבדרן קומיקאי מקצועי, שמתמחה בגילום דמויות כאלו ואשר פיתח לעצמו רפרטואר רחב של דמויות, ולא רק אחת, ולעיתים קרובות אף מוסיף לרפרטואר שלו דמויות חדשות, על מנת לעמוד בקצב אירועי האקטואליה. גילום הדמויות נעשה במסגרת מופע סאטירה ופרודיה, הנועד למתוח ביקורת על הדמות האמיתית (שהיא לרוב איש ציבור, פוליטיקאי וכדומה). ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.